પણ એ બાબતે મારો દ્રષ્ટિકોણ થોડોક અલગ છે ! મતલબ કે વિષય સુંદર હોય તેટલું જ કથાનક અને તેની માવજત તેનાથી પણ બે ડગલાં આગળ વધી જવી જોઈએ . . તો જ સંદેશ એક લાર્જર ધેન લાઈફ અપીલ ઉભી કરી શકશે ! લોકો’એ રિયો’ને એક મનોરંજક ફિલ્મ વધુ સમજી લીધી છે અને તેનો સંદેશો હસતા હસતા ભૂલી ગયા છે અને હરહંમેશ આવું જ બને છે – મતલબ કે ફિલ્મે મનોરંજન આપ્યું પણ ટચ કરવામાં જરાક ટૂંકી પડી ! પણ મને રિયો’થી કોઈ એવી ગંભીર ફરિયાદ પણ નથી કેમકે એક તબકકે તે બાળકોને નાની ઉંમરે જ હસતા રમતા એક સુંદર સંદેશો સંદેશો આપે છે કે જે તેમને આવતીકાલના જવાબદાર અને સંવેદનશીલ નાગરિક બનવા પ્રેરે છે .